EUROOPAN YHTEISÖJEN KOMISSIO 
Bryssel, 10.01.1997 
KOM(96) 719 lopull. 
97/0015(ACC) 
Ehdotus 
NEUVOSTON ASETUKSEKSI (EY^ 
yhteisön ja jäsenmaiden välisen tavarakauppaa kolmansien maiden kanssa koskevista 
tilastoista annetun neuvoston asetuksen (EY) N:o 1172/95 muuttamisesta tilastoalueen 
osalta 
(komission esittämä) 

PERUSTELUT 
Asia: Ehdotus neuvoston asetukseksi (EY) yhteisön ja jäsenmaiden välisen 
tavarakauppaa kolmansien maiden kanssa koskevista tilastoista annetun 
neuvoston asetuksen (EY) N:o 1172/95 muuttamiseksi tilastoalueen osalta 
1. Neuvoston asetuksen (EY) N:o 1172/95 3 artiklan 1 kohdan mukaisesti 
ulkomaankauppatilastojen tilastoalue vastaa yhteisön tullikoodeksissa määriteltyä 
yhteisön tullialuetta. 
2. Kyseisen 3 artiklan 2 kohdassa säädetään kuitenkin, että Ranskan merentakaiset 
departementit ja Kanariansaaret ovat poikkeus tästä säännöstä eivätkä siten kuulu 
tilastoalueeseen. 
3. Ranska ja Espanja ovat tästä huolimatta pyytäneet, että kyseiset alueet 
sisällytettäisiin yhteisön tilastoalueeseen samanlaisten kansallisten päätösten mukaisesti. 
Kyse on toimenpiteestä, jolla vähennetään poikkeuksia ja siten edistetään käsitteiden 
yhdenmukaistamista. 
4. Tämän muutoksen mukaisesti Ranskan merentakaisia departementteja ja 
Kanariansaaria ei enää käsitellä ulkomaankauppatilastoissa kolmansina maina; 
kyseisten alueiden ja jäsenvaltioiden välinen tavarakauppa muuttuu yhteisön sisäiseksi 
kaupaksi kyseisten jäsenvaltioiden kanssa, lukuun ottamatta Ranskan ja sen 
merentakaisten departementtien sekä Espanjan ja Kanariansaarten välistä kauppaa; 
Ranskan ja sen merentakaisten departementtien sekä Espanjan ja Kanariansaarten 
välinen kauppa poistuu yhteisön tilastoista ja lisäksi kyseisten alueiden keskinäinen ja 
kolmansien maiden kanssa käymä kauppa tilastoidaan Ranskan ja Espanjan kaupaksi 
kolmansien maiden kanssa. 
5. Tämän vuoksi asetuksen (EY) N:o 1172/95 3 artiklan 2 kohtaa ja 4 artiklan 1 
kohtaa on muutettava poistamalla niistä Ranskan merentakaisia departementteja ja 
Kanariansaaria koskevat kohdat. 
EHDOTUS: NEUVOSTON ASETUS (EY) N:o ..../96 
annettu 
yhteisön ja jäsenmaiden välisen tavarakauppaa kolmansien maiden kanssa koskevista 
tilastoista annetun neuvoston asetuksen (EY) N:o 1172/95 muuttamisesta tilastoalueen 
osalta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
Ranskan tasavallan päätöksellä Ranskan merentakaiset departementit yhdistetään Ranskan 
tilastoalueeseen 1 päivästä tammikuuta 1997, 
Espanjan kuningaskunnan päätöksellä yhdistetään Kanariansaaret Espanjan tilastoalueeseen 
samasta päivämäärästä alkaen, ja 
siten on tarpeen mukauttaa asetuksen (EY) N:o 1172/951 3 artiklassa tarkoitettua yhteisön 
tilastoalueen määrittelyä sekä edellä mainitun asetuksen 4 artiklassa määritettyä yhteisön ja sen 
jäsenvaltioiden tavarakauppaan kolmansien maiden kanssa liittyvien tilastojen soveltamisalaa, 
ON ANTANUT TÄMÄN ASETUKSEN: 
1 artikla 
Muutetaan asetus (EY) N:o 1172/95 seuraavasti: 
1. Korvataan 3 artiklan 2 kohta seuraavasti: 
"Poiketen 1 kohdasta yhteisön tilastoalueeseen kuuluu Helgolandin saari." 
2. Poistetaan 4 artiklan 1 kohdan 2 alakohta. 
EYVL N:o L 118, 25.5.1995, s. 10. 
2 artikla 
Tämä asetus tulee voimaan 1 päivänä tammikuuta 1997. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
ISSN 1024-4492 
KOM(96) 719 lopullinen 
FI 17 
Luettelonumero : CB-CO-96-731-FI-C 
ISBN 92-78-14118-6 
Euroopan yhteisöjen virallisten julkaisujen toimisto 
L-2985 Luxemburg 
<+